EL   EL 
 
 
 ΕΥΡΩΠΑΪΚΗ  
ΕΠΙΤΡΟΠΗ   
Βρυξέλλες, 15.4.2020  
COM(2020) 118 final  
2018/0140 (COD)  
 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ  
ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ  
 
σύμφωνα με το άρθρο  294 παράγραφος  6 της Συνθήκης για τη λειτουργία της 
Ευρωπαϊκής Ένωσης  
 
σχετικά με τη  
θέση του Συμβουλίου για την έκδοση κανονισμού του Ευρωπαϊκού Κοινοβουλίου και 
του Συμβουλίου για τις ηλεκτρονικές πληροφορίες σχετικά με τις εμπορευματικές 
μεταφορές  
(Κείμενο που παρουσιάζει ενδιαφέρον για τον ΕΟΧ)   
 
EL 1  EL 2018/0140 (COD)  
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ  
ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ  
 
σύμφωνα με το άρθρο  294 παράγραφος  6 της Συνθήκης για τη λειτουργία της 
Ευρωπαϊκής Ένωσης  
 
σχετικά με τη  
θέση του Συμβουλίου για την έκδοση κανονισμού του Ευρωπαϊκού Κοινοβουλίου και 
του Συμβουλίου για τις ηλεκτρονικές πληροφορίες σχετικά με τις εμπορευματικές 
μεταφορές  
(Κείμενο που παρουσιάζει ενδιαφέρον για τον ΕΟΧ)  
1. ΙΣΤΟΡ ΙΚΟ 
Η πρόταση κανονισμού για τις ηλεκτρονικές πληροφορίες σχετικά με τις εμπορευματικές 
μεταφορές (eFTI) εκδόθηκε από την Επιτροπή στις 17 Μαΐου 2018 στο πλαίσιο της τρίτης 
δέσμης μέτρων με τίτλο «Η Ευρώπη σε κίνηση». Σκοπός της πρότασης είναι η μείωση του  
διοικητικού φόρτου και η βελτίωση της αποδοτικότητας στον τομέα των μεταφορών και της 
εφοδιαστικής με τη διευκόλυνση των ψηφιακών ανταλλαγών στις σχέσεις μεταξύ 
επιχειρήσεων και αρχών.  
Ημερομηνία διαβίβασης της πρότασης στο Ευρωπαϊκό Κοινοβούλιο 
και το Σ υμβούλιο  
[έγγραφο COM(2018) 279 final – 2018/0140 COD]:   
17 Μαΐου 2018.  
Ημερομηνία γνωμοδότησης της Ευρωπαϊκής Οικονομικής και 
Κοινωνικής Επιτροπής:  17 Οκτωβρίου 2018.  
Ημερομηνία καθορισμού της θέσης του Ευρωπαϊκού Κοινοβουλίου σε 
πρώτη ανάγνωση:  12 Μαρτίου 2019.  
Ημερομηνία διαβίβασης της τροποποιημένης πρότασης:  α/α. 
Ημερομηνία έκδοσης της θέσης του Συμβουλίου:  7 Απριλίου 2020.  
2. ΑΝΤΙΚΕΙΜΕΝΟ ΤΗΣ ΠΡΟΤΑ ΣΗΣ ΤΗΣ ΕΠΙΤΡΟΠΗΣ  
Η πρόταση της Επιτροπής είναι μια νέα νομοθετική πρωτοβουλία που αποσκοπεί στη μείωση 
του διοικητικού φόρτου και στη βελτίωση της αποδοτικότητας στον τομέα των μεταφορών, 
καθορίζοντας τους όρους για την ευρύτερη χρήση ψηφιακών τεχνολογιών κατά τις 
ανταλλαγές κανονιστικών πληροφοριών μεταξύ των οικονομικών φορέων και των αρχών. 
Θεσπίζ ει ένα σύνολο ενιαίων απαιτήσεων για την ανταλλαγή κανονιστικών πληροφοριών σε 
ηλεκτρονική μορφή σχετικών με τα εμπορεύματα που μεταφέρονται στο έδαφος της ΕΕ.  
Η πρόταση της Επιτροπής δεν προβλέπει νέες απαιτήσεις πληροφόρησης. Αντιθέτως, 
καθορίζει τους όρ ους υπό τους οποίους οι αρχές υποχρεούνται να αποδέχονται τις 
πληροφορίες που υποβάλλονται σε ηλεκτρονική μορφή. Ο κύριος όρος είναι να 
 
EL 2  EL χρησιμοποιούν οι οικονομικοί φορείς ασφαλείς και πιστοποιημένες πλατφόρμες που 
βασίζονται σε τεχνολογίες των πληροφοριών  και των επικοινωνιών κατά την ηλεκτρονική 
υποβολή πληροφοριών στις αρχές. Ταυτόχρονα, με βάση την πρόταση της Επιτροπής, οι 
αρχές απαιτείται να χρησιμοποιούν ένα σύνολο κοινών κανόνων και διαδικασιών, 
συμπεριλαμβανομένων τεχνικών προδιαγραφών, για την πρό σβαση και την επεξεργασία 
πληροφοριών που υποβάλλονται ηλεκτρονικά από τους φορείς. Οι φορείς θα έχουν τη 
δυνατότητα, αλλά όχι την υποχρέωση, να χρησιμοποιούν τα εν λόγω ηλεκτρονικά μέσα αντί 
των έντυπων.  
Το νέο ψηφιακό περιβάλλον θα βασίζεται κατά κύριο λόγο σε διαμηχανικές ανταλλαγές 
πληροφοριών, ωστόσο, θα εξακολουθήσουν να υποστηρίζονται μορφές «εγγράφων» 
αναγνώσιμες από τον άνθρωπο, ώστε να διασφαλίζεται ότι οι αρχές μπορούν να εκτελούν σε 
κάθε περίπτωση τα καθήκοντα επιβολής που τους έχουν ανατεθεί.  
3. ΠΑΡΑΤΗΡΗΣΕΙΣ ΓΙΑ ΤΗ Θ ΕΣΗ ΤΟΥ ΣΥΜΒΟΥΛΙΟΥ  
Η πρόταση του Συμβουλίου συνάδει πλήρως με την πολιτική συμφωνία που επιτεύχθηκε 
μεταξύ του Ευρωπαϊκού Κοινοβουλίου και του Συμβουλίου στις 27 Νοεμβρίου 2019. Η 
Επιτροπή στηρίζει την εν λόγω συμφωνία, καθώς εξακο λουθεί να συμβαδίζει σε μεγάλο 
βαθμό με τους στόχους της πρότασης της Επιτροπής και με όλες τις κυριότερες ειδικές 
διατάξεις που προτείνει η Επιτροπή για να εξασφαλιστεί η επίτευξη αυτών των στόχων. Οι 
αλλαγές που επέφερε το Συμβούλιο αποσκοπούν στην περαι τέρω αποσαφήνιση ή στην 
αναλυτικότερη περιγραφή των διατάξεων της πρότασης της Επιτροπής. Σε αυτές 
περιλαμβάνονται οι τροποποιήσεις που αφορούν τα κεντρικά στοιχεία της πρότασης, δηλαδή 
το πεδίο εφαρμογής, τις πτυχές που θα καθοριστούν περαιτέρω μέσω εκτελ εστικών και 
κατ’ εξουσιοδότηση πράξεων, την περίοδο εφαρμογής και τη μελλοντική επανεξέταση:  
 Η πρόταση της Επιτροπής προβλέπει ένα σαφώς καθορισμένο και στοχευμένο πεδίο 
εφαρμογής των απαιτήσεων πληροφόρησης στο οποίο εφαρμόζεται ο κανονισμός, όπως 
ορίζετα ι σε διάφορες ενωσιακές και εθνικές νομικές πράξεις που διέπουν τη μεταφορά 
εμπορευμάτων στο έδαφος της Ένωσης, απαριθμούμενες ή προς απαρίθμηση στο 
παράρτημα Ι του κανονισμού. Η θέση του Συμβουλίου διατήρησε μεν το εν λόγω 
στοχευμένο πεδίο, ωστόσο, κράτησ ε μόνο τις παραπομπές στα σχετικά άρθρα των 
αντίστοιχων ενωσιακών πράξεων και μετέφερε τις εν λόγω παραπομπές από το 
παράρτημα στο διατακτικό του κανονισμού. Το Συμβούλιο προσθέτει επίσης αναφορά σε 
μελλοντικές εκτελεστικές ή κατ’  εξουσιοδότηση πράξεις της  οδηγίας 2016/797/ΕΕ 
σχετικά με τη διαλειτουργικότητα του σιδηροδρομικού συστήματος, σε περίπτωση που 
εκδοθούν ή τροποποιηθούν οι εν λόγω πράξεις με στόχο να ενσωματωθούν απαιτήσεις 
πληροφόρησης οι οποίες εμπίπτουν στο πεδίο εφαρμογής του κανονισμού. Επί τ ης 
ουσίας, η θέση του Συμβουλίου δεν μεταβάλλει το πεδίο εφαρμογής του κανονισμού, και 
οι προαναφερόμενες τροποποιήσεις είναι αποδεκτές από την Επιτροπή.  
 Δεδομένου του ιδιαίτερα τεχνικού χαρακτήρα της εφαρμογής του μελλοντικού 
περιβάλλοντος eFTI, η πρότασ η της Επιτροπής δεν καθορίζει όλες τις λεπτομέρειες της 
αρχιτεκτονικής του συστήματος, αλλά μόνο τις κυριότερες συνιστώσες του και τις 
απαιτήσεις λειτουργικότητας που θα πρέπει να τηρούν οι εν λόγω συνιστώσες. Οι 
λεπτομερείς κανόνες και οι τεχνικές προδιαγ ραφές προτάθηκε να θεσπιστούν σε 
μεταγενέστερο στάδιο με πράξεις της Επιτροπής, κυρίως εκτελεστικές πράξεις. Σύμφωνα 
με τους στόχους της Επιτροπής, το Συμβούλιο προσθέτει περαιτέρω καθοδήγηση όσον 
αφορά την θέσπιση των εν λόγω κανόνων και τεχνικών προδιαγρ αφών: αφενός, η 
Επιτροπή επιδιώκει τη διαλειτουργικότητα του κοινού συνόλου δεδομένων eFTI και των 
υποσυνόλων δεδομένων eFTI με τα κατάλληλα μοντέλα δεδομένων που είναι αποδεκτά 
 
EL 3  EL σε διεθνές ή ενωσιακό επίπεδο· αφετέρου, κάθε προδιαγραφή που θεσπίζεται σχετι κά με 
πλατφόρμες eFTI παραμένει, στον μέγιστο δυνατό βαθμό, τεχνολογικά ουδέτερη. Η θέση 
του Συμβουλίου αλλάζει επίσης τη φύση των αρμοδιοτήτων που ανατίθενται στην 
Επιτροπή —από εκτελεστικές σε κατ’  εξουσιοδότηση αρμοδιότητες — για τον καθορισμό 
του κοινού  συνόλου δεδομένων eFTI και των υποσυνόλων δεδομένων eFTI που 
αντιστοιχούν στις κανονιστικές πληροφορίες οι οποίες εμπίπτουν στο πεδίο εφαρμογής 
του κανονισμού. Η τελευταία αυτή αλλαγή επήλθε έπειτα από τη θέση του Ευρωπαϊκού 
Κοινοβουλίου, το οποίο, σε πρώ τη ανάγνωση, ζήτησε μεγαλύτερη συμμετοχή του 
Κοινοβουλίου στην έγκριση των λεπτομερών κανόνων, και στηρίχθηκε από την 
Επιτροπή.  
 Η θέση του Συμβουλίου εισάγει επίσης συγκεκριμένα χρονοδιαγράμματα για την έκδοση 
των περισσότερων εκτελεστικών και κατ’  εξουσιοδότηση πράξεων, και μεταφέρει κατά 
ένα έτος το χρονικό διάστημα εντός του οποίου τα κράτη μέλη πρέπει να αρχίσουν να 
αποδέχονται  κανονιστικές πληροφορίες που καθίστανται διαθέσιμες ηλεκτρονικά από 
τους οικονομικούς φορείς. Σε γενικές γραμμές, το αποτέλεσμα είναι ισορροπημένο, 
μολονότι φιλόδοξο. Επιτρέπει σε όλα τα ενδιαφερόμενα μέρη (την Επιτροπή, τις αρχές 
των κρατών μελών και του ς φορείς του ιδιωτικού τομέα) να προετοιμαστούν και να 
τηρήσουν εγκαίρως τις υποχρεώσεις που υπέχουν βάσει του παρόντος κανονισμού.  
 Τέλος, είναι εξίσου σημαντικό να αναφερθεί ότι η θέση του Συμβουλίου προσθέτει 
ορισμένες λεπτομέρειες σχετικά με το πεδίο κ αι το επίκεντρο αξιολόγησης που θα πρέπει 
να συνοδεύει την αποτίμηση της Επιτροπής όσον αφορά την εφαρμογή του κανονισμού, 
εντός τεσσεράμισι ετών από την ημερομηνία έναρξης εφαρμογής του κανονισμού. 
Ειδικότερα, ζητείται από την Επιτροπή να αξιολογήσει πιθα νές πρωτοβουλίες που έχουν 
ως στόχο να κατοχυρώσουν τα εξής:  
α) την υποχρέωση των οικονομικών φορέων να χρησιμοποιούν ηλεκτρονικά μέσα, αντί 
των έντυπων, για να καθιστούν διαθέσιμες κανονιστικές πληροφορίες στις αρχές· και  
β) τη διαλειτουργικότητα και τη διασυνδεσιμότητα του περιβάλλοντος eFTI με τα 
διαφορετικά συστήματα που χρησιμοποιούνται επί του παρόντος από τις αρχές για την 
καταχώριση και την πρόσβαση σε ρυθμιστικές πληροφορίες που απαιτούνται βάσει άλλων 
ενωσιακών πράξεων στον τομέα των μεταφορών πο υ δεν συμπεριλήφθηκαν στο πεδίο 
εφαρμογής του παρόντος κανονισμού.  
Οι εν λόγω προσθήκες συνάδουν με τους στόχους πολιτικής της Επιτροπής, ενώ το κείμενο 
παραμένει σύμφωνο με τα θεσμικά προνόμια της Επιτροπής.  
4. ΣΥΜΠΕΡΑΣΜΑ  
Η Επιτροπή συμφωνεί με τη θέση πο υ έλαβε το Συμβούλιο σε πρώτη ανάγνωση. Η θέση αυτή 
αντικατοπτρίζει πλήρως το αποτέλεσμα των διαπραγματεύσεων μεταξύ των τριών θεσμικών 
οργάνων. Η έγκριση του εν λόγω συμφωνηθέντος κειμένου από το Ευρωπαϊκό Κοινοβούλιο 
σε δεύτερη ανάγνωση θα αποτελέσει σημ αντικό ορόσημο για την επίτευξη των κοινών 
στόχων της μείωσης του διοικητικού φόρτου, της βελτίωσης της επιβολής των κανόνων και 
της προώθησης αποφασιστικών μέτρων εκ μέρους του τομέα των μεταφορών και της 
εφοδιαστικής με σκοπό τον αναγκαίο ψηφιακό μετασχη ματισμό.